"இந்தியாவில் பேசப்படும் பிற பிராந்திய மொழிகளுக்கு அதிக மரியாதையும், உரிய இடமும் கொடுக்க வேண்டும். இந்தியாவின் அலுவலக மொழியாக இந்தி அங்கீகரிக்கப்பட்டு பல ஆண்டுகளான பின்னரும், நாட்டின் சில பகுதிகளில் இந்திக்குத் தொடர்ந்து எதிர்ப்பு நிலவி வருகிறது. தங்கள் மீது இந்தி திணிக்கப்படுவதாக சில மாநில மக்கள் நினைக்கின்றனர். அவர்கள் மொழிக்கு நாம் முக்கியத்துவம் அளிக்க வேண்டும் என்று விரும்புகிறார்கள். பிற மொழிகளைப் பேசும் மக்களுக்கும், பிராந்திய மொழிகளுக்கும் உரிய மரியாதையைக் கொடுக்க வேண்டிய பொறுப்பு நமக்கு உள்ளது. தமிழர்களுக்கு இந்தி மொழி பேசும் மக்கள் 'வணக்கம்' கூறி மரியாதை செலுத்த வேண்டும். சீக்கியர்களுக்கு பஞ்சாபி மொழியிலும், இஸ்லாமியர்களுக்கு உருது மொழியிலும், தெலுங்கு பேசும் மக்களுக்கு அவர்கள் மொழியிலும் மரியாதை செலுத்த வேண்டும். பிறமொழித் தழுவல்கள் மூலமும், பிற மாநில கலாசாரத்தை ஏற்றுக்கொள்வதன் மூலமும் நாட்டு மக்கள் மத்தியில் ஒற்றுமை ஏற்படும். அவர்கள் மொழியில் நாம் பேசுவதால், அவர்களுக்கு மகிழ்ச்சி உண்டாகும்" என்று பேசினார் ராம்நாத் கோவிந்த்.